Lavrov: Nuklearni sporazum sa SAD - prioritet Moskve
Ruski ministar inostranih poslova Sergej Lavrov izjavio je da je novi, pravno obavezujući rusko-američki sporazum o strateškom ofanzivn
Šef ruske diplomatije izrazio je uverenje da Rusija može da saradjuje sa novom Obaminom administracijom na način koji nije bio moguć kod ranije administracije. On je dodao da je Vašington po svemu sudeći otvoren za rešavanje pitanja multilateralnog razoružanja, što je dobar znak za buduće pregovore dveju država o nizu teških pitanja. Lavrov je izjavio da je Rusija spremna da prihvati američki zahtev da, kako je rečeno, “resetuje” svoje odnose sa Vašingtonom. Dodao je da se sa američkom državnom sekretarkom Hilari Klinton složio da su sva pitanja na stolu – što uključujuje oblasti od zajedničkog interesa ali i teme koje su predmet neslaganja. “”, izjavio je ruski ministar. Američki i ruski eksperti rade na izradi plana o kontroli naoružanja koji će američki predsednik Barak Obama i njegov ruski kolega Dmitri Medvedev razmotriti na svom prvom sastanku, u okviru samita G20 u Londonu 2. aprila. Lavrov navodi da je Hilari Klinton predočio rusku zabrinutost zbog američkih planova o podizanju protivraketnog štita u Poljskoj i Češkoj Republici. On je istakao da bi postavljanje tih projektila u Istočnoj Evropi sadržalo rizik za ruske strateške interese, te da bi Moskva morala da preduzme protivmere da bi ublažila taj rizik. “”, ocenjuje Lavrov, koji kaže da veruje da je moguće naći rešenja koja bi razrešila ovo sporno pitanje. Ruski ministar dodaje da ga je ohrabrilo saznanje da američki Kongres razmatra i druge opcije.